Han hørte til den bekendte gamle [[Bremen|bremiske]] adelsslægt og var en søn af Ado Bardenfleth til [[Rechteburg]] og Anne Margrethe Schaden. Han blev [[sekondløjtnant]] [[1699]] og deltog som [[Kavaleri|rytterofficer]] i alle de kampe, som de danske hjælpetropper bestod i [[Flandern]] til [[1714]], da han ved fredens slutning vendte hjem som [[oberst]] og chef for Livregiment Ryttere, i spidsen for hvilket han deltog i felttoget i [[Pommern]] [[1715]]. Så hurtig havde han avanceret, at han allerede [[1706]] var blevet [[major]] i Holstenske Rytterregiment og [[1709]] [[oberstløjtnant]] i Livregimentet, hvis chef han var lige til [[1723]], da han blev chef for [[Livgarden til Hest]]. [[1720]] var han blevet [[generalmajor]], og [[28. november]] [[1733]] blev han [[generalløjtnant]] i rytteriet, men vedblev at være oberstløjtnant i Hestgarden – hvis oberst [[Frederik 5.|kronprinsen]] var –, til han tog sin afsked [[15. juli]] [[1735]], samtidig med at der tilfaldt ham en større arv efter en ugift broder i Bremen. Han døde året efter, 14. april 1736, på sit gods Nutzhorn ved Delmenhorst.
Personbillede_savnes Historie